GĦADA MAGĦNA Sawritni n-nida ta' fil-għodu Mill-ward selvaġġ tax-xagħri. Xagħri żbul id-deheb, Pepprin ħaddejja, Għajnejja l-kampanella. Sidri xehda għasel ħelu bnin. Ngħożż ġmieli, Imkabbra bih Għax dalwaqt jisbaħ għada… Il-ward jitbiel, L-ilwien jitfu, Jittabba' l-abjad, Jinxef l-għasel U għaxja fl-art Nintemm u mmut. Ejjew qabel jisbaħ għada Nitbaħardu. Duqu ħlewwieti, Imbagħad morru ħalluni. Imsieken jekk tħobbuni U tintilfu wrajja, Għax jien biss ħolma. Ma nħossx, ma nħobbx. Ġisem sabiħ bla qalb. Ejjew għax għada magħna.